Aleksandrovsk-Sahhalinski
Aleksandrovsk-Sahhalinski on linn Venemaal Sahhalini oblastis, Aleksandrovsk-Sahhalinski rajooni keskus. Asub Sahhalini läänekaldal Tatari väina ääres. 1869. aastal rajatud talu juurde tekkis asula, mis 1926. aastani kandis nime Aleksandrovsk. 1880 rajati asulasse vangla ja 1881 sõjaväe tugipunkt. 1918–1920 oli linn admiral Aleksandr Koltšaki valitsuse all. 1920–1925 kuulus Jaapanile. 1932–1947 oli Sahhalini oblasti halduskeskus. Aleksandrovsk-Sahhalinski on sadamalinn ja kivisöe kaevandamise keskus.